  Наталья Тетерина 6-тӥ толсуре Вотка карысь Чайковскийлэн музей-усадьбаяз «Парад Щелкунчиков» адӟытон усьтӥськоз. Кызьы вераз ивортодэтъя «Удмуртия» агентстволы ужъюртлэн пресс-секретарез Дина Мельникова, ужрадын 200-лэсь ятыр щелкунчикъёсты возьматозы. Выль ар ажиотаж азьын музей элькунысь тужгес тунсыко кибашлыосты огъя тодмет улсын огазеяны малпаз. Бырйимы Пётр Чайковскийлэн балетысьтыз выжыкыл героез – кышкасьтэм Щелкунчикез Дина Мельникова, П.И. Чайковскийлэн музей-усадьбаезлэн пресс-секретарез Фото: П.И. Чайковскийлэн музей-усадьбалэн пресс-службаез © Парадэ Удмуртилэн ёросъёсысьтыз но Пермь шаерысь ӧнерчиос пыриськозы. Музее пу шудонъёсты, векчи весьлэсь но кускылилэсь киужъёсты, пряниклэсь голькыт кабъёсты но мукетсэ люкалозы. Озьы ик адӟытонын Россиысь кема аръёс ӵоже ужась «Ёлочка» фабрикалэсь пияла шудонъёссэ возьматозы: Чайковскийлэн портретэныз шаръёсты, «Щелкунчик» балетъя киын суредам Выль ар синпельёсты. Дина Мельникова верамъя, адӟытонэз усьтон нуналэ учкисьёсты кузьымъёс возьмало: Дед Морозэн пумиськон но дунтэк Выль ар экскурсия. Ярмарка 2019-тӥ арысь 31-тӥ толшорозь ужалоз.  Чаклам арлыд: 0+ Тегъёс: Лулчеберет Туризм Удмуртия Чайковский Вотка кибашлыос киуж  